Es presenta a l'Auditori Nou el DVD de Programari Lliure 2 editat per l'Ajuntament d'Alaquàs
21/09/2006 11:40:00

# Es presenta a l'Auditori Nou el DVD de Programari Lliure 2 editat per l'Ajuntament d'Alaquàs

*   21/09/2006 11:40:00
*   [Imprimir](#)
*   Compartir
*    https://www.alaquas.org/documento.asp?id\_do=9913

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9913%2F0&title=Ajuntament%20d%27Alaqu%C3%A0s.%20Premsa.Es%20presenta%20a%20l%27Auditori%20Nou%20el%20DVD%20de%20Programari%20Lliure%202%20editat%20per%20l%27Ajuntament%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9913/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9913/9913_Form_4.jpg)](https://www.alaquas.org/ficheros/documentos/2006/2/9913/9913_Form_10.jpg "<a href='https://www.alaquas.org/ficheros/documentos/2006/2/9913/9913_Form_10.jpg' target=_blank><i class='fa fa-external-link' aria-hidden='true'></i>.Es presenta a l'Auditori Nou el DVD de Programari Lliure 2 editat per l'Ajuntament d'Alaquàs</a>")

Durant l'acte es lliuraren els certificats i diplomes als alumnes dels Cursos de Noves Tecnologies i es va presentar la Targeta Ciutadana

Al voltant de 300 persones van assistir el dimecres 20 de setembre a la presentació del DVD Programari Lliure 2 editat per l'Ajuntament d'Alaquàs. L'acte va estar presidit per l'Alcalde d'Alaquàs, Jorge Alarte, acompanyat pel Regidor de Societat de la Informació i Modernització de l'Administració, Antonio Saura. En la intervenció, l'Alcalde va voler destacar la importància de les noves tecnologies en la modernització de l'Administració, així com l'esforç que des de l'Ajuntament de la ciutat es vé realitzant per tal de fomentar l'accés de la ciutadania a les noves tecnologies.

El DVD Programari Lliure 2 recopila diferents programes informàtics de lliure distribució i informació municipal amb l'objectiu de facilitar a les i els veïns de la ciutat un software gratuït de lliure adquisició i distribució.

Aquest DVD inclou tot un conjunt de programes informàtics gratuïts que van des de fulls de càlcul fins a programes de tractament d'imatges. A més a més, l'Ajuntament d'Alaquàs ha completat aquest DVD amb informacions municipals amb actes de sessions plenàries, ordenances municipals, publicacions locals i ciutadanes i informació de diferents associacions de la ciutat, tot presentat en format digital.

A continuació es va presentar la Targeta Ciudadana d'Alaquàs, una iniciativa posada en marxa per l'Ajuntament des del passat mes de maig. L'objectiu d'aquesta targeta és la de permetre una ràpida identificació de la persona amb el propòsit d'oferir al ciutadà un accés ràpid, fiable i segur a un gran nombre de serveis.

Entre els serveis que actualment es poden gaudir amb aquesta targeta trobem la reserva d'equips a qualsevol de les aules multimèdia que disposa l'Ajuntament d'Alaquàs, la consulta i modificació de les dades personals a través de la web, també poden sol·licitar informació sobre cursos, activitats i espectacles així com l'accés dels joves d'entre 10 i 18 anys a les activitats organitzades pels Centres Oberts.

Pel que fa als serveis que es podran gaudir en un futur amb la targeta destaca la carpeta ciutadana personal, des d'on es podrà consultar el correu electrònic, fer reserves en línia d'aules multimèdia, realitzar la preinscripció en cursos i tallers, entre altres serveis.

Per últim, l'acte es va clausurar amb el lliurament de certificats i diplomes als alumnes dels Cursos de Noves Tecnologies organitzats per l'Ajuntament d'Alaquàs. Al voltant de 350 persones majors d'edat han participat en aquesta iniciativa posada a l'abast dels ciutadans i ciutadanes amb l'objectiu de donar la possibilitat a tots els veïns i veïnes de tindre una formació bàsica al món de les noves tecnologies de la informació.